**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА,**

**ОБЛ. ГАБРОВО, ВЗЕТИ НА ЗАСЕДАНИЕ НА 10.01.2020 Г., ПРОТОКОЛ № 1**

 **ПО ТОЧКА ОСЕМНАДЕСЕТА**

**Предложение относно въвеждане на система за безхартиено издание на ОбС - Трявна.**

**Вносител: Група общински съветници от ПП ГЕРБ**

**Р Е Ш Е Н И Е № 34**

На основание с чл.33, ал.1 т.2 от ЗМСМА и във връзка с чл.1, ал.1 и ал.2 от Закона за електронно управление и Стратегията за развитие на електронното управление в Република България, Общински съвет-Трявна

**Р Е Ш И:**

1. Възлага на Кмета на Община Трявна да предприеме необходимите действия за осигуряването на онлайн излъчване на заседанията на Общински съвет - Трявна в реално време, чрез официалния сайт на Община Трявна [www.tryavna.bg](http://www.tryavna.bg) и създаване на „Видео архив“ на изминалите заседания.
2. Възлага на Кмета на Община Трявна да предприеме необходимите действия за въвеждането на Система за безхартиено издание на Общински съвет - Трявна, която включва съответните хардуерни компоненти като сървъри, преносими компютри, информационни екрани, свързани в мрежа, микрофони за изказванията в зала и др., безжична мрежа, както и необходимия софтуер за създаването на цялостна система за информационно обслужване и електронно гласуване заедно с модул за безхартиен достъп до материалите по дневния ред на предстояща и минали сесии.
3. Задължава Кмета на Община Трявна да отрази размера на предвидените разходи за въвеждането на онлайн излъчване на заседанията на Общински съвет - Трявна в реално време, чрез официалния сайт на Община Трявна и Система за безхартиено издание на Общински съвет - Трявна в Проекта за Бюджет на Община Трявна за 2020 г.

 Прието с 14 гласа „за“, 0 „против“, 0 „въздържал се“.

 **ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ инж. СТЕФАН ПЕТРОВ /**